paragraph_text: The Smile je britanski rock-sastav koji čine Radioheadovi članovi Thom Yorke (pjevač. gitarist, basist i klavijaturist) i Jonny Greenwood (gitarist, basist, klavijaturist) te bubnjar Tom Skinner. Produkciju njegovih pjesama potpisuje Nigel Godrich, Radioheadov dugogodišnji producent. Skupina u pjesme uvrštava elemente post-punka, progresivnog rocka, afrobeata i elektroničke glazbe.